નવાઈ લાગવા પાછળનું કારણ એ છે કે જેમ આખા સૌરાષ્ટ્ર અભિમાન કરવા માટે પાસે ગાંઠીયા છે, વડોદરા પાસે ભાખરવડી અને ચેવડો છે, સુરત પાસે લોચો અને મા અન્નપુર્ણાનો સમગ્ર થાળ છે, એવી જ રીતે અમદાવાદ પાસે ખુદના અદ્ભુત અને એક્સક્લુઝિવ કહી શકાય એવા દાળવડા અને ચોળાફળી છે. મારા સૌરાષ્ટ્રમાં રહેતા એક સાળા અને છેક ચંડીગઢમાં રહેતા એક પંજાબી મિત્ર જ્યારે પણ અમદાવાદ આવે ત્યારે સામેથી દાળવડા અને ચોળાફળી ખાવાનું ખાસ મન કરતા હોય છે અને જ્યારે પણ એમને એમના અમદાવાદ પ્રવાસ દરમ્યાન આ બંને વાનગીઓ ખવડાવું ત્યારે મારા હજારો ધન્યવાદ કરતા હોય છે.